นิกเกอิปิดเช้าร่วง 310.94 จุด หลังหุ้นสหรัฐ-น้ำมันดิ่ง
นิกเกอิปิดเช้าร่วง 310.94 จุด หลังหุ้นสหรัฐ-น้ำมันดิ่ง
26 ม.ค. 2559

ดัชนีนิกเกอิตลาดหุ้นโตเกียวปิดภาคเช้าร่วงลงอย่างหนักในวันนี้ โดยดัชนีนิกเกอิปิดภาคเช้าร่วงลง 310.94 จุด หรือ 1.82% แตะที่ 16,799.97 จุดเนื่องจากบรรยากาศการซื้อขายได้รับแรงกดดันจากการดิ่งลงของตลาดหุ้นนิวยอร์กและราคาน้ำมันดิบเมื่อคืนนี้
ดัชนีนิกเกอิร่วงลงตั้งแต่ตลาดเปิดทำการ เนื่องจากความคึกคักของตลาดหุ้นนิวยอร์กเมื่อสัปดาห์ที่ผ่านมานั้น ได้ถูกบดบังด้วยราคาน้ำมันดิบที่ร่วงลงอย่างหนักเมื่อคืนนี้
นักวิเคราะห์กล่าวว่า ตลาดหุ้นโตเกียวยังได้รับแรงกดดันจากตลาดหุ้นจีนที่เปิดตลาดอ่อนแรงลง ซึ่งจุดปะทุให้เกิดความกังวลเกี่ยวกับการชะลอตัวของเศรษฐกิจจีนซึ่งมีขนาดใหญ่เป็นอันดับสองของโลก
ทั้งนี้ การร่วงลงของราคาน้ำมันได้ฉุดหุ้นกลุ่มเหมืองแร่และกลุ่มทรัพยากรดิ่งลงด้วย โดยหุ้นอินเพกซ์ ดิ่งลง 4.3% และหุ้นซูมิโตโม ร่วงลง 2.3%